Fugarii României vor fi obligați să-și plătească cheltuielile de aducere în țară - lege promulgată
Legea care îi obligă pe fugarii care s-au sustras urmării penale sau executării condamnărilor să plătească cheltuielile în cazul aducerii în țară a fost promulgată luni de către președintele Klaus Iohannis. Mai exact, statul ar urma să-și recupereze cheltuielile cu extrădarea acestora. Conform ministrului Justiției, Alina Gorghiu, costul pentru fiecare persoană adusă în România pentru a-și ispăși pedeapsa variază între câteva mii de euro și 25.000 de euro, bani pe care acum îi dă statul, în timp ce fenomenul fugarilor a fost în creștere de la an la an.